INSPECTORATUL ŞCOLAR AL JUDEŢULUI CĂLĂRAŞI                  

Nr. 3587din 28.09.2015

                Către
         Unităţile de învăţământ preuniversitar din judeţul Călăraşi
In atenţia doamnei/domnului director şi a responsabilului cu formarea continuă din unitatea de învăţământ

Precizări referitoare la evoluţia în cariera didactică prin acordarea gradului didactic II şi a gradului didactic I în anul şcolar 2015-2016

Cadrul legislativ care reglementează organizarea şi desfăşurarea examenelor mai sus menţionate cuprinde:
1.	Legea Educaţiei Naţionale nr. 1/2011, cu modificările şi completările ulterioare.
2.	O.M.E.C.T.S. nr. 5561/07.10.2011 privind Metodologia formării continue a personalului din învăţământul preuniversitar, cu modificările şi completările ulterioare.

Pentru buna desfăşurare a înscrierii cadrelor didactice la examenul de acordare a gradului didactic II şi la examenul de acordare a gradului didactic I, vă solicităm:
1.	Să puneţi  la  dispoziţia  cadrelor didactice  interesate  documentele  legislative care reglementează organizarea şi desfăşurarea examenelor mai sus menţionate.
2.	Să informaţi cadrele didactice din unitatea dumneavoastră, prin afişare la loc vizibil şi prezentare în consiliul profesoral a prezentului material.
3.	Să aveţi în vedere următoarele activităţi şi termene:

În perioada 1-31 octombrie 2015, se realizează depunerea dosarelor de înscriere pentru:
•	examenul de acordare a gradului didactic II în sesiunea 2017.
•	examenul de acordare a gradului didactic I în seria 2016-2018.

Referitor la depunerea dosarelor de înscriere, vă rugăm să aveţi în vedere următoarele:

1.   în perioada 1 — 16 octombrie 2015, se vor întocmi dosarele de înscriere la nivelul fiecărei unităţi de învăţământ.

Conducerile unităţilor de învăţământ verifică existenţa şi legalitatea documentelor din dosarele de înscriere şi îndeplinirea condiţiilor de înscriere, îşi asumă răspunderea exactităţii datelor înscrise în fişa tip de înscriere şi au obligaţia de a monitoriza până la sfârşitul anului şcolar în care se susţine inspecţia specială, îndeplinirea de către cadrele didactice înscrise la grade didactice a condiţiilor de vechime efectivă la catedră precum şi a condiţiilor privind calificativul la evaluările anuale şi la inspecţiile şcolare.

          Dosarele de înscriere vor cuprinde următoarele documente:

PENTRU EXAMENUL DE ACORDARE A GRADULUI DIDACTIC II

   a)	fişa de înscriere, completată, confirmată de conducerea şcolii, conform modelului transmis alături de prezenta adresă.
   b)	copii certificate "conform cu originalul" de către conducerea unităţii de învăţământ, ale
următoarelor documente: 
                        -buletin/carte de identitate, 
                        -certificatului de naştere, 
                        -certificat de căsătorie,
                        -document privind schimbarea numelui-după caz;
   c)  copii legalizate ale diplomelor de studii, însoţite de foaia matricolă/suplimentul la diplomă;
   d)  copia de pe certificatul de acordare a definitivării în învăţământ, semnată pentru conformitate cu originalul de către conducerea unităţii de învăţământ;
   e)  dovada privind calificativele acordate la evaluările anuale din ultimii 2 ani şcolari;
   f)  dovada privind calificativele acordate la inspecţiile şcolare din ultimii 2 ani şcolari;
   g)  recomandare scrisă asupra activităţii candidatului, din partea Consiliului profesoral al unităţii de învăţământ unde este încadrat;
h)	copia de pe autorizaţia de funcţionare provizorie/acreditarea şcolii pentru cadrele didactice care funcţionează în unităţile de învăţământ particular;
   i)	copia raportului scris al inspecţiei curente efectuate înainte de înscriere, certificată pentru
conformitate cu originalul de către conducerea şcolii.

  !! ACTELE  SE  DEPUN  ÎNTR-UN  SINGUR  DOSAR  DE  CARTON PENTRU ÎNCOPCIAT

PENTRU EXAMENUL DE ACORDARE A GRADULUI DIDACTIC I

   a)	fişa de înscriere, completată, confirmată de conducerea şcolii, conform modelului transmis alături de prezenta adresă.
   b)	copii certificate "conform cu originalul" de către conducerea unităţii de învăţământ, ale
următoarelor documente: 
                        -buletin/carte de identitate, 
                        -certificatului de naştere, 
                        -certificat de căsătorie,
                        -document privind schimbarea numelui-după caz;
    c)  copii legalizate ale diplomelor de studii, însoţite de foaia matricolă/suplimentul la diplomă;
    d)  copia de pe certificatul de acordare a gradului didactic II, semnată pentru conformitate cu originalul de către conducerea unităţii de învăţământ;
e)	 dovada privind calificativele acordate la evaluările anuale în ultimii 2 ani şcolari;
f)	dovada privind calificativele acordate la inspecţiile şcolare în ultimii 2 ani şcolari;
g)	recomandare scrisă asupra activităţii candidatului, din partea Consiliului profesoral al unităţii de învăţământ unde este încadrat;
    h)	copia raportului scris al inspecţiei curente efectuate înainte de înscriere, certificată pentru
conformitate cu originalul de către conducerea şcolii;
    i)	copia de pe autorizaţia de funcţionare provizorie/acreditarea şcolii pentru cadrele didactice care funcţionează în unităţile de învăţământ particular.

    !! ACTELE  SE  DEPUN  ÎNTR-UN  SINGUR  DOSAR  DE  CARTON PENTRU ÎNCOPCIAT

Pe coperta dosarului de înscriere  se vor menţiona următoarele date:
	numele şi prenumele candidatului. Pentru candidaţii care şi-au schimbat numele, la fel ca şi pe fişa de înscriere, se va trece numele de pe diploma de absolvire, iniţiala tatălui, prenumele, numele după căsătorie.
	unitatea de învăţământ la care este încadrat cadrul didactic;
	 specializarea la care candidatul doreşte să susţină examenul; 
	gradul didactic pentru care solicită încrierea şi sesiunea/seria; 
	centrul de perfecţionare pentru care optează candidatul, date de contact (telefon, adresa e-mail).

Dosarele cadrelor didactice care îndeplinesc condiţiile legale de însriere, vor fi înaintate de către conducerile unităţilor de învăţământ inspectoratului şcolar unde vor fi înregistrate oficial.

2. în perioada 19 — 31 octombrie 2015, conform unei planificări care se va transmite ulterior, conducerile unităţilor de învăţământ / responsabilii cu formarea continuă /delegaţi ai conducerii unităţii de învăţământ, vor depune dosarele de înscriere ale cadrelor didactice la Inspectoratul Şcolar Judeţean Călăraşi.

De asemenea, în perioada 1-31 octombrie 2015, se realizează depunerea cererilor,
prin care cadrele didactice care îndeplinesc condiţiile legale şi doresc să se înscrie la examenele de acordare a gradelor didactice II si I, solicită efectuarea primei inspecţii curente- IC1 , în vederea depunerii în anul şcolar următor a dosarului de înscriere la:
•	examenul de acordare a gradului didactic II sesiunea 2018.
•	examenul de acordare a gradului didactic I seria 2017-2019.

    Referitor la depunerea cererilor prin care se solicită efectuarea primei inspecţii curente, vă rugăm să aveţi în vedere următoarele activităţi:
1.	Cadrele didactice solicită efectuarea primei inspecţii curente, printr-o cerere adresată conducerii unităţii de învăţământ unde funcţionează (întocmită conform modelului transmis alături de prezenta adresă).
2.	Consiliul de administraţie al fiecărei unităţi de învăţământ validează cererile cadrelor didactice.
3.	Conducerile unităţilor de învăţământ, după validare în consiliul de administraţie, vor înainta cererile către Inspectoratul Şcolar Judeţean Călăraşi unde vor fi înregistrate, până cel târziu la data de 31 octombrie 2015.

Prima inspecţie curentă se va programa pe parcursul anului şcolar 2015-2016, până cel târziu la data de 3 iunie 2016.

INSPECTOR ŞCOLAR GENERAL,	
    prof.dr.Constantin TUDOR

                                                              Inspector şcolar pentru 
                                                             dezvoltarea resursei umane,
                                                                prof.Liliana RĂCARU

                                        VALIDATĂ
                               în Consiliul de administraţie al unităţii de învăţământ din 
                                                     data……………………………………..
                                                         Director,								                      (semnătura şi ştampila)

Doamnă/Domnule Director,

	Subsemnatul(a)___________________________________________, cadru 
didactic titular/suplinitor calificat/detaşat la* __________________________________ pe funcţia de **_________________________________________ specialitatea ________________________________ , având gradul didactic*** ______, obţinut în anul _______, la specialitatea ________________________________ cu nota______, vă rog să-mi aprobaţi efectuarea preinspecţiei (inspecţiei curente 1) necesară înscrierii la gradul didactic _______, sesiunea( anul)**** _______ la specialitatea ____________________________________.
Specializarea de pe diplomă este ____________________________________ .
Menţionez că până la 31 august*****____________, vechimea totală în învăţământ va fi de____ani ____ luni ___ zile, iar de la obţinerea definitivatului/gradului didactic II  în anul …………. şi până la 31.08. a anului în care voi finaliza examenul pentru obţinerea gradului didactic II/gradului didactic I,vechimea efectivă la catedră****** va fi de _____ ani ____ luni ______ zile.
În acest an şcolar funcţionez pe o catedră formată din:
____________________________________________
____________________________________________
____________________________________________
În anul şcolar 2014- 2015 am obţinut calificativul anual:__________
	Telefonul la care pot fi contactat: ____________________ .
Data  ____________________                                                 Semnătura,				
*Se va indica unitatea de învăţământ unde funcţionează în  anul şcolar curent
** Conform Legii  educaţiei naţionale nr.1/2011 art.247
*** Se va indica ultimul grad didactic obţinut
**** Sesiunea 2018 pentru gradul II; sesiunea 2019 pentru gradul I 
***** Se indică anul finalizării examenului
****** Nu constituie vechime efectivă la catedră concediul fără plată şi concediul pentru îngrijirea copilului